La planta de la dona\nLa sàlvia de Mariola (Salvia lavandulifolia subsp. mariolensis) és una planta aromàtica present al territori diànic i a les comarques valencianes de la Vall d’Aiora, l’Alt Vinalopó i la Canal de Navarrés.\nLa sàlvia mariolenca (Salvia lavandulifolia subsp. mariolensis) és una planta aromàtica llenyosa cespitosa, de tija simple i amb pèls glandulars. Les fulles són més o menys ovalades o oblongues, dues o tres vegades més llargues que amples, de color grisenc o blanquinós. El calze és de tipus no bilabiat, amb cinc dents gairebé iguals, no reticulat entre les venes i amb pèls glandulosos. La corol·la és de color blau violaci. Es tracta d’un arbust baix, que arriba a fer de 30 a 60 cm. Floreix entre els mesos de maig i juliol, ambdós inclosos. Aquesta planta ofereix una olor molt agradable i un tast intens però un poc amarg. La flaire emana dels olis essencials continguts en les nombroses glàndules que cobreixen bona part de la planta, tant assentades sobre fulles i tiges, com disposades coronant els pèls abans indicats.\nEs coneix la composició química de la sàlvia, tot i que el que reflecteix la literatura correspondria fonamentalment a Salvia officinalis L. i Salvia lavandulifolia subsp. lavandulifolia, que varien sobretot en la proporció de components. La fulla de sàlvia conté: 1-2,5 % d’oli essencial constituït principalment per alfa i beta-tuiona (35-60 %), càmfora i 1,8-cineol; tanins; àcid rosmarínic; flavonoides; diterpens amargs (carnosol); triterpens i estrògens. La droga sencera dessecada conté com a mínim 15 ml / kg d’oli essencial, i la droga tallada, un mínim de 10 ml / kg, calculades ambdues respecte a droga anhidra.\nLa sàlvia mariolenca (Salvia lavandulifolia subsp. mariolensis) és molt similar a la sàlvia comuna o de muntanya (S. lavandulifolia subsp. lavandulifolia), però més blanquinosa i de caire menys erecte.\nAquesta planta és molt similar a la sàlvia comuna o de muntanya (S. lavandulifolia Vahl subsp. lavandulifolia), només que es presenta fonamentalment en el territori diànic, però també està present en altres comarques valencianes com la Vall d’Aiora, l’Alt Vinalopó i la Canal de Navarrés. Habita sobre substrat bàsic (calcàries i margues) i pedregós, entre 700 i 1.200 metres d’altitud, formant part de matolls heliòfils. És relativament abundant en aquests espais naturals. La sàlvia de muntanya és similar però menys blanquinosa i de caire més erecte, i ocupa altituds paregudes o una mica més elevades des del centre de València fins al nord de Castelló.\n«La sàlvia és una bona alternativa a tractaments de substitució hormonal a base d’estrògens sintètics»\nHi ha una tercera sàlvia valenciana similar, S. lavandulifolia subsp. approximata (Pau) Figuerola, exclusiva del Racó d’Ademús i els seus voltants; es tracta d’una mata atapeïda –fins i tot conreada a baixa altitud– i de flors rosades. Una quarta espècie, la sàlvia oficinal (S. officinalis) prové de la Mediterrània oriental, es cultiva d’antic i de vegades es naturalitza; és una planta més elevada, de fulles més verdoses i flaire ben diferent.\nAl País Valencià trobem una sèrie de topònims que fan referència a aquesta planta, com són el tossal de la sàlvia (La Safor), el maset de la sàlvia (Alcoleja), el barranc de la sàlvia (Biar), la font dels salviars o el racó dels salviars a Carcaixent. A més, trobem també 29 carrers anomenats Sàlvia a la província d’Alacant, sis a València i un a Castelló; però només els noms alacantins es refereixen amb més probabilitat a la planta de Mariola.\nLa corol·la de la sàlvia mariolenca és de color blau violaci. La floració es produeix entre els mesos de maig i juliol.\nLa sàlvia de Mariola destaca per la seua olor agradable, que emana dels olis essencials que contenen les diferents glàndules que cobreixen bona part de la planta, tant a les fulles, com a les tiges i els pètals.\nSàlvia, etnobotànica i cultura\nLa sàlvia de Mariola és una planta que està considerada com a panacea en la cultura popular del País Valencià, ja que té una gran varietat d’aplicacions etnobotàniques, sovint lligades a les malalties de la dona. El fet que la sàlvia continga entre els seus principis actius un estrogen la fa una planta indicada per als trastorns hormonals femenins com les irregularitats menstruals (es considera una planta emmenagoga), o fins i tot la infertilitat. També la sàlvia és una de les plantes més indicades en la medicina popular per atenuar els efectes de la menopausa i és una bona alternativa a tractaments de substitució hormonal a base d’estrògens sintètics –que poden arribar a ser perillosos–, perquè alleuja considerablement els símptomes de la menopausa com sufocacions, nàusees, vertígens, colps de calor, sudoracions nocturnes i mals de cap. Per contra, és una planta contraindicada durant els primers mesos de l’embaràs a causa de la seua propietat emmenagoga que estimula la menstruació. En canvi, presa durant l’últim mes, es diu que ajuda a tenir un part més ràpid i fàcil. D’altra banda, s’ha d’evitar la ingestió en les dones que estan alletant, ja que bloqueja la producció de llet.\n«La sàlvia de Mariola és una planta emprada en jardineria mediterrània i que serveis també com a planta mel·lífera»\nEntre altres usos populars, s’empra en forma d’infusió com a astringent i digestiva, en cas d’indigestió, pesadesa o malestar estomacal, virtut compartida amb altres plantes aromàtiques de la mateixa família botànica. També s’utilitza com a relaxant després de produir-se el vòmit, serveix com a tranquil·litzant i ajuda a recuperar-se dels marejos. Millora la circulació sanguínia i, a més, és hipotensora i hipoglucemiant. Tradicionalment, la sàlvia també s’ha utilitzat per combatre afeccions respiratòries simples, com inflamació de les angines, afonia, faringitis, grip, laringitis, constipats, tos, refredaments i també per rebaixar la febre. És diürètica i detoxificant. Les fulles de sàlvia tenen acció antibacteriana i antifúngica, a causa principalment de l’oli essencial, i acció antiviral deguda, en part, als diterpens. D’aquesta virtut esdevé el seu ús tradicional com a planta vulnerària que, aplicada directament o en forma de compreses o cataplasmes, és cicatritzant i impedeix que les ferides s’infecten, i per això s’utilitza per curar nafres i úlceres. La sàlvia a més ajuda a conservar l’acetilcolina, que és un neurotransmissor del qual depèn un millor funcionament del cervell.\nAl País Valencià trobem dues espècies més de sàlvia: S. officinalis –una planta elevada, de fulles més verdoses i flaire diferent (a l’esquerra)– i S. lavandulifolia subsp. approximata, que presenta una mata atapeïda i de flors rosades, tal i com podem observar en la imatge central i en el detall de la fotografia de l’esquerra.\nEn els seus usos cosmètics, aquesta planta s’utilitza, en forma de crema o loció, per a la pell, la caiguda del cabell, la caspa, els cabells blancs i la pudor corporal. També és un potent relaxant muscular, recuperador dels esforços físics excessius. Les seues fulles es poden mastegar com a dentífric o per enfortir les genives, curar les ferides o úlceres a la boca i alleujar l’halitosi. Els seus preparats tenen acció antiinflamatòria, a la qual contribueix l’àcid rosmarínic, que resulta molt efectiva en casos d’hemorroides. També té acció astringent, estimulant de les secrecions i antitranspirant, en casos de sudoració excessiva i pudenta. És una de les plantes utilitzades per tintar els cabells de manera natural. Per a usos medicinals s’aconsella arreplegar-la des d’agost fins que mou en primavera, però la recollida no pot recomanar-se als llocs on la planta és més rara, on convé respectar-la fins a la fi de l’estiu per tal que escampe les llavors.\nLa sàlvia mariolenca és un arbust baix, d’entre 30 i 60 cm, les fulles de la qual són ovalades, de color grisenc i blanquinós.\nLes flors i fulles tendres es gasten també com a aliment directament en amanides o com a planta aromàtica en varietat de guisats, salses, formatges, carns i peixos. D’altra banda, també serveix per fer ramillets amb usos ornamentals i religiosos. Un bon exemple són les enramades de sàlvia en la festa del pa beneït de la Torre de les Maçanes, que se celebra el 9 de maig en honor a sant Gregori. A Biar també se celebra la festivitat de la Mare de Déu de Gràcia, el 10 de maig, on la sàlvia adorna i engalana amb el seu perfum tots els carrers per on passa la imatge de la marededéu.\nÉs una planta emprada en l’anomenada jardineria mediterrània i que serveix també com a planta mel·lífera. Malauradament, tot i la seua evident potencialitat per a l’ús ornamental, es produeix només ocasionalment per alguns planteristes, tot el contrari que la sàlvia oficinal, de la qual hi ha nombroses cultivarietats.\nTal i com mostra el mapa, la sàlvia mariolenca està present fonamentalment al territori diànic, però també en comarques com la Vall d’Aiora, l’Alt Vinalopó i la Canal de Navarrés, entre els 700 i els 1.200 metres d’altitud.\nEls escriptors valencians també utilitzen la sàlvia als seus textos, com és el cas d’Enric Valor en Temps de batuda («em semblava percebre singularment forta la flaire de la sàlvia») o en La idea de l’emigrant («En aquella ombria hi havia sàlvia, bufalagues veres, corones de reina agafades a les roques, i al bon temps, no s’hi acabava mai una verdina sucosa molt grata per al ramat»). Pel seu origen alacantí, la sàlvia que tenia Valor al cap era sense dubte la de Mariola; en altres casos, sobretot als textos antics, es fa impossible distingir entre aquesta espècie i d’altres de paregudes. El mestre Robert al seu Llibre del Coch ens explica, per exemple, el salviat, que era una truita de sàlvia típica de la cuina medieval. A més a més, en el text de cosmètica natural del segle XIV anomenat Tresor de beutat, apareix la sàlvia en dues receptes:\nPer la dita dolor de cap: a persona qui aia dolor al cap, prin la foravia e donzell e platatge e ruda e reel de salvia o de la escorsa, aytant d’un com d’altre. Enaprés met-hi uns v grans de pebre e picats-ho tot ensemps, e puys coga justat en aygua tant tro que torn al terç o menys, e d’aquest brou begua lo pacient matí e vespre un ubell ple que sia cominal e guarrà.\nCapítol XXVIII. De menjadura de nas o de qualsevol altre loch: a persona qui a menjadura de nas o de qualsevol altre loch, prin de la salvia e met-la dins una olla nova e fela ben coura; e quant serà cuyta, calda, posaula sobre la menjadura e guarrà.\n«Entre altres usos populars, la sàlvia s’empra també com a astringent i digestiva, en cas d’indigestió, pesadesa o malestar estomacal»\nA més, a la comarca de L’Alcoià-El Comtat s’ela-bora un licor, anomenat popularment salvieta o licor de sàlvia, amb fins digestius. Per preparar-ne un litre s’empren tres quarts d’anís dolç i un quart de cassalla, una cullerada de mel, dos o tres branques de sàlvia i dos o tres de poliol blanc. Igualment, la sàlvia també s’utilitza per a fer l’anomenat herbero, elaborat amb al-tres herbes aromàtiques i medicinals. En definitiva, la sàlvia de Mariola és una planta característica del territori diànic i molt arrelada a la cultura popular valenciana per les seues múltiples vir-tuts. És per això, que cal conservar tant la planta en si com tot el seu patrimoni immaterial associat, per evitar que es perda i quede en l’oblit. Per tant, és el moment d’aprendre a estimar el llegat que ens deixen els nostres avantpassats i preservar-lo perquè el dia de demà les noves generacions en puguen gaudir.\nBelda, A., & Bellod, F. J. (2006). Plantas medicinales de la Serra de Ma-riola. Alacant: Servicio de Publicaciones de la Universidad de Alicante.\nBelda, A., Bellod, F. J., & Ríos, S. (2004). Avance sobre la flora medicinal en la Serra de Mariola. Flora Montiber, 28, 29–48.\nBelda, A., Zaragozí, B., Belda, I., Martínez, J., & Seva, E. (2012). Traditio-nal knowledge of medicinal plants in the Serra de Mariola Natural Park, South-Eastern Spain. African Journal of Traditional, Complementary and Alternative Medicines, 10(2), 299–309.\nConca, A., & Oltra, J. E. (2005). Plantas medicinales y comestibles. Onti-nyent: Caixa Ontinyent. Pellicer, J. (2000). Costumari botànic. Recerques etnobotàniques a les co-marques centrals valencianes. Picanya: Edicions del Bullent.\nflora mediterràniaplantesplantes aromàtiques\nTécnico del Departamento de Ciencias de la Tierra y Medio Ambiente de la Universidad de Alicante.\nL'hort de Roselló Article Notícies Metodart


Un total de 7.000 persones, segons dades de la Guàrdia Urbana, han omplert els carrers de Barcelona aquest dimecres en una manifestació amb motiu del Dia internacional de la dona treballadora per reclamar la fi de les discriminacions, les opressions i les violències masclistes: "Volem decidir-ho tot", ha reivindicat el manifest.\nAmb els lemes 'La revolució imparable de les dones' i 'No morim, ens maten' a la capçalera, la marxa multitudinària ha reunit dones de totes les edats, des ancianes fins nenes, amb pancartes, mocadors morats i símbols pintats en la cara, al costat d'homes, col·lectius de defensa dels drets de migrants i dels drets laborals.\nLa marxa ha sortit de plaça Universitat a les 19.00 hores i ha avançat a ritme de batucada per Pelai, plaça Catalunya i Via Laietana, fins arribar a la plaça Sant Jaume cap a les 21.00, on s'ha llegit un manifest davant de la Generalitat i el Ajuntament, al costat de actuacions i reivindicacions.\nA la protesta s'han sentit consignes com 'Patriarcal i capital, aliança criminal', 'Si toquen a una, ens organitzem milers' i 'Sense les dones no hi ha revolució', així com 'Avui, Manolo, el sopar la fas sol' i 'Davant el dubte, tu la vídua'.\nTambé s'han pogut veure pancartes amb el ja tradicional lema 'Som les nétes de les bruixes que no vau poder cremar', al costat d'altres més originals com 'Chichis units, mai seran vençuts' i 'Girls just wanna have fonamental human rights' --en referència a la cançó 'Girls just wanna have fun' -.\nATACS ALS DRETS\nHa convocat la manifestació la Comissió unitària del 8 de març, recolzada per entitats feministes i sindicats, i la integrant de la comissió Paula Castellví ha destacat en declaracions a Europa Press que és una marxa que reuneix persones molt diferents amb l'objectiu comú de plantar cara a moviments que "ataquen molt directament" als drets de les dones, com l'extrema dreta, que pren força en alguns països d'Europa i als Estats Units.\n"Encara no hem aconseguit tots els drets reals", ha afirmat la presidenta de la Plataforma unitària contra la violència de gènere, Montserrat Vilà, que ha subratllat la necessitat que els discursos polítics no quedin només en paraules i es tradueixin en més recursos, en els Pressupostos català i estatal.\n"No estem totes, falten les que ha assassinat el sistema patriarcal i capitalista", ha reivindicat el manifest, que ha reclamat llibertat per a les dones per decidir sobre el seu cos i igualtat d'oportunitats en el laboral, econòmic i social.\nGraciela i Marina, que han acudit a la manifestació amb pancartes fetes amb cartrons i vestides de negre, han explicat a Europa Press que han sortit al carrer per mostrar el seu "ràbia" davant el masclisme que formen part de la vida diària, a la vegada que agrair a les feministes anteriors la seva lluita.


Ivan Martínez es reuneix amb l’Associació d’Amics de la Murta, Xavier Blasco\nEl regidor de les àrees de Recursos Humans i de Promoció Econòmica i Ocupació, Ivan Martínez, s'ha reunit hui amb el president de l'Associació d'Amics de la Murta, Xavier Blasco, per explicar les millores de personal que s'han introduït en el paratge del monestir i la vall en el 2017 i els tallers d'ocupació en les branques de forestal que s'han sol·licitat des d'IDEA.\nL'Ajuntament d'Alzira ha pogut arreplegar part de les demandes que ha plantejat aquesta associació. Així, s'ha tornat a cobrir una cinquena plaça de treballador/a mediambiental, que va ser retallada en l'anterior legislatura, i també que les contractacions de personal temporal siguen anuals. De la mateixa manera, des d'IDEA s'ha homologat la Murta per a realitzar tallers ocupacionals: enguany s'han sol·licitat dos tallers amb contractes d'un any de formació i un curs de forestal per a realitzar les pràctiques en l'entorn del paratge. L'objectiu és dotar de valor i millorar el servei d'uns elements del nostre patrimoni històric i natural més importants amb què conta Alzira.\nD'igual manera, tant Ivan Martínez, per part de l'Ajuntament, com Xavier Blasco, de l'Associació d'Amics de la Murta, s'han compromés a abordar més millores en un futur: en les condicions de treball i d'organització, per oferir un servei de major qualitat; així com una millor coordinació entre totes les parts, institucions i entitats civils.


Un centenar de testimonis ja formen part de l'Banc de Memòria Oral local: Ajuntament de Santa Coloma de Gramenet\n11/02/2020 En marxa el Programa de memòria històrica amb un enfocament divers i transversal\nUn centenar de testimonis ja formen part de l'Banc de Memòria Oral local\n17/02/2020 Cultura Museu Memòria històrica\nRecuperar i conservar la memòria local i donar a conèixer el passat més recent de la ciutat, en l'època que abasta des de la Segona República fins a la transició democràtica.\nAquest un dels principals objectius de l'Banc de Memòria Oral impulsat per la Regidoria de Memòria Històrica a través del Museu Torre Balldovina. Un total de 108 persones de Santa Coloma ja han aportat aquests últims anys el seu registre oral. La iniciativa segueix vigent amb la finalitat de continuar aprofundint en el coneixement d'una realitat, moltes vegades silenciada, a la qual només es pot accedir mitjançant el testimoni de les persones que la van viure en primera persona.\nLa recerca de fonts orals és una de les eines de treball més utilitzades per recuperar la memòria històrica d'un lloc i obtenir elements de reflexió crítica i de memòria i identitat col·lectiva. A la nostra ciutat, el Banc de Memòria Oral segueix necessitant l'aportació de ciutadans i ciutadanes colomenques. El perfil de les persones entrevistades no respon a un patró prefixat, sinó que pretén ser el més ampli possible per aconseguir un ventall d'opinions i experiències diverses que enriqueixin el coneixement de l'època.\nQuè t'han explicat de com era la vida a la República? Recordes els bombardejos o els refugis? Com era la teva escola a la postguerra? Què vivència et va impactar més d'aquells anys? Aquestes són algunes de les preguntes de l'qüestionari adreçat a les persones que decideixen aportar el seu testimoni. Les entrevistes són gravades i poden allargar-se durant una o dues hores, o al llarg de diverses sessions, en funció dels records que la persona pugui o vulgui aportar.\nNo es tracta de donar testimoni de fets excepcionals sinó de proporcionar històries de vida que, sumades a altres, ajuden a construir un retrat fidedigne de l'època. La informació recollida, que sempre es contrasta amb altres fonts, ha permès avançar en la investigació històrica i complementar accions com publicacions, conferències, exposicions o vídeos documentals.\nPer exemple, gràcies a les aportacions ciutadanes a Banc de Memòria, es va aconseguir el 2019 senyalitzar cinc nous refugis antiaeris, que es van sumar als disset que ja s'havien localitzat el 2017 a partir de fonts documentals. Així mateix, també es va elaborar el 2008 el vídeo Testimonis d'un record, una crònica de Santa Coloma de finals dels anys 50 fins a la transició, a partir dels testimonis de 30 de dones, sobre temes com els carrers, les escoles, els mercats i els transports.\nAl maig, el Museu acollirà l'exposició itinerant El farcell de la postguerra: Quan la gana aguditza l'enginy, que mostra com es va alimentar la població des de la fi de la contesa civil fins a la dècada dels 50. A Santa Coloma, la mostra es complementarà amb un audiovisual, que conté testimonis audiovisuals de ciutadans colomencs de l'Arxiu de Memòria Oral, en què parlen dels seus records sobre temes com l'estraperlo o les cartilles de racionament. Es tracta d'una prova pilot que en un futur podria estendre a la realització d'altres audiovisuals sobre altres temàtiques relacionades amb aquest període històric.\nCiutadania colomenca que vulgui donar el seu testimoni per configurar el Banc de Memòria Oral. Serveixen tant grans com petites històries, totes són testimonis de com era la vida durant l'època que va des de la Segona República fins a la transició.\nTelèfon del Museu: 93 385 71 42


El Consorci arrenda una parcel·la de 16 hectàrees dels antics terrenys de Seat\nEl Consorci de la Zona Franca de Barcelona (CZFB) ha arrendat a la companyia Centro Intermodal de Logística, SA (CILSA), una parcella de 162.822 m2 (16,2 ha) dels antics terrenys de SEAT a la Zona Franca, per un període d'arrendament de 50 anys, i una possible pròrroga de 25 més.\nAquesta parcel·la del polígon industrial, situada al carrer A cantonada amb el carrer 3, és la segona que arrenda CILSA, companyia que gestiona la ZAL del Port de Barcelona, després que el passat mes d’octubre guanyés l'adjudicació per concurs d'una altra parcel·la d'11 hectàrees de l'antiga SEAT, també per 50 anys prorrogables a 25 més.\nAmb aquestes dues operacions d'arrendament només queda una parcel·la disponible a l'espai BZ (6,2 hectàrees), al carrer 3. El Consorci la va treure a concurs el mes de desembre, però no es van presentar ofertants.\nDonades les característiques similars entre la parcel·la de BZ i la que va adjudicar el Consorci en concurs l’octubre, el delegat especial de l’Estat al CZFB, Jordi Cornet, ha expressat la seva preocupació perquè això “pugui venir donat per una retracció de les empreses davant el clima de inestabilitat política. El capital vol seguretat econòmica, jurídica i política per invertir”.\nEl polígon industrial comptarà a partir d'aquest divendres, 12 de febrer, amb dues estacions de metro de la L9 (Parc Logístic i Mercabarna) en funcionament. Connectan el centre urbà de Barcelona amb l’Hospitalet, el Prat i les dues terminals de l'aeroport. A mig termini, l'autoritat del transport té prevista l'obertura de 6 estacions de metro, corresponents a la L10, que circula pel viaducte del carrer A, justament on es troba la parcella ara arrendada per CILSA.\nD'altra banda, el Consorci, CILSA i Transports Metropolitans de Barcelona (TMB) estan parlant del finançament conjunt de la L110 d'autobús perquè ,actuï com a “llançadora” per als passatgers entre l'estació de metro de Parc Logístic i les empreses de l'àrea del polígon.


SARA MARÍN, Autor a Escola Can Roca\nQuant a SARA MARÍN\nMeanwhile lets just say that we are proud SARA MARÍN contributed a whooping 8 entries.\nEntrades per SARA MARÍN\nDurant el segon i tercer trimestre les famílies de P4 han vingut a la classe a explicar quin era el seu ofici. Han sigut estones per compartir amb tots els infants de l’aula, per aprendre noves coses, jugar i experimentar, conèixer a les famílies, gaudir i sobretot per no oblidar. Estem segurs que grans i […]\nAquest mes hem iniciat una nova activitat. ELS OFICIS!!! A l’aula els nens i nenes estem fem converses, dibuixos, busquem informació… sobre els oficis, quins són, quins ens agradaria fer quan siguem grans, en què treballen els nostres familiars… A més, tots els familiars que volen estan convidats a venir a la classe, explicar el […]\nAquest matí, el passadís d’infantil feia una oloreta diferent, a xocolata i il.lusió…. el TIÓ s´havia fet molt gran gràcies a totes les mandarines, peladures i algun bombonet que tots els nens i nenes han anat portant amb tanta emoció; tan gran que ja no podia menjar més! Així que dit i fet, ben contents […]\nBenvolgudes famílies, Aquesta setmana ha començat el Programa de consum de fruita a les escoles del qual participem. Durant una setmana tastem i mengem diferents fruites, tant a infantil com a primària. Famílies voluntàries ens la preparen amb molta cura i als més menuts ens la reparteixen per les classes. Si voleu venir a ajudar, […]\nBenvolgudes famílies, Avui quan hem sortit al pati ens hem trobat una sorpresa. A sota del tobogan estava ben amagadet el TIÓ. Ha baixat de la muntanya per què tenia fred i gana. Molt contents l’hem agafat, tapat amb una manta i deixat al passadís per a què estigui calentó. Té molta gana!!! Durant aquests […]\nTenim una notícia!!! Com sabeu cada any l’escola té un Eix tranversal comú per a grans i petits, ens uneix i creem vincles!!! Aquest curs l’Eix és ELS INVENTS. Seguint aquest tema els infants d’infantil, amb una mica d’ajuda de les mestres, han triat el nom de la seva classe i hem començat a […]\nAquesta tardor ha sigut llarga i plujosa. Ens ha permès observar els canvis propis de l’estació i a l’escola hem fet moltes activitats com: pintura, jugar amb els colors de la tardor, manualitats, balls, cançons, seriacions amb fruits, exploració i tast de fruites…. és una estació que ens agrada molt a grans i petits perquè […]\nSembla que va ser ahir quan començàvem la nostra nova aventura a P4 i ja estem celebrant la Castanyada…. Tot va molt de pressa!!! Els primers dies del curs van anar bé, teníem ganes de retrobar-nos amb els companys i companyes, jugar i explicar mil coses, tot i que a algun infant li va costar […]


viurealspirineus 18:23 15/04/20\nNo descarten presentar una denúncia penal per tal d'esclarir els fets\nentitats mort poc possible causa ecologistes\nDetall del rostre de l'os Cachou mort el 9 d'abril del 2020/ACN\nLes entitats Ipcena, Seo Birdlife, Fapas, i la Federació Ecologistes de Catalunya, consideren "inversemblant" i sense "cap fonament tècnic" les dades sobre les possibles causes de la mort de l'os Cachou, a partir d'un informe preliminar de la necròpsia, aportat pel servei d'ecopatologia de fauna salvatge de la UAB. Aquest, apunta que Cachou hauria mort per l'atac d'un altre os i per la posterior caiguda des de 40 metres. Els ecologistes però, afirmen que la cara de l'animal mort mostra un rostre amb el "típic somriure sardònic" que se'ls queda als mamífers quan moren per enverinament. En aquest sentit, es reserven el dret de presentar una denúncia penal per tal d'esclarir els fets.\nLes entitats ecologistes consideren els fets "lamentables" i el procediment per aclarir la mort de Cachou com a "presumptament irregular". Per això és reserven el dret de denunciar-ho penalment i demanen que davant de la informació tramesa des del Conselh Generau d'Aran, es faci escrupolosament la necròpsia completa de tots els òrgans de l'os. Així mateix, insten a fer un segon anàlisi de les restes de la necròpsia al centre de referència CAD de Màlaga, especialitzat en aquests tipus de necròpsia.\nPel que fa a la tècnica dissuasiva d'aplicar fungicida als cossos dels animals morts per l'os, la consideren perillosa per altres espècies com el trencalòs, l'àliga daurada, entre molts altres.


Jo em pago els meus vestits, esclar que sí! Només faltaria! (Iu Forn)\nIU FORN Actualitzada el 21/07/2011 00:00\nDilluns va ser El País el que va demanar-li a Zapatero que plegués. I no una vegada, sinó dues. I en portada!!! Ahir va ser El Mundo el que va fer-li un titular demolidor en portada a Paco Camps i el que va titular el seu editorial Molt Honorable (sic) delincuente y mentiroso? A dia d'avui, el resultat de la final de la Copa Murdoquiana Hispana és El Mundo 1, El País 0 (però amb possibilitats de marcar aviat l'empat).\nEl gran error de Camps va ser donar suport a Rajoy en el congrés del PP celebrat en aquesta València campsiana on els milions en inversions brollaven com els fills li brollen a l'Alberto de Mònaco. I aquest suport es paga molt car a la guerra madrilenya pel poder. De fet, les puntades al cul de Camps realment eren puntades al cul d'un Rajoy a qui el sector hard de la Brunete troba tou i, sobretot, troba poc receptiu a les seves maneres d'entendre els negocis (sí, perquè realment estem parlant de negocis). A part que la seva candidata és una altra. Bé, si segueix el cas Murdoch, no cal que li expliqui res del mecanisme.\nPerò Camps va cometre un altre greu error, un error relacionat amb el comportament humà: creure's a si mateix. Amb un posat i unes maneres cada cop més pròximes al televisiu Padre Apel·les (observi la semblança) i amb un discurs cada cop més malaltissament demagògic (hi havia moments en què semblava que se li escapés el riure i tot), Camps va imaginar-se a l'Olimp. I ja se sap, quan et creus el puto amo i, a més, guanyes per majories absolutes, com no has d'acceptar que un bon amic t'enviï un sastre de confiança a fer-te unes americanes, també de confiança ( Nada, campeón, tu te pasas y luego yo lo arreglo... Ah, y no te preocupes por el tejido, tú pide ).\nA partir d'avui el dubte és saber què farà el seu successor. Bé, si és que hi ha algú altre a qui destruir com a manera de continuar erosionant Rajoy o si el següent pas ja és anar directament contra el líder. Encara més.


Triatló - Duatló\nLa foto del dia (el racó d’instagram)\nCinema, teatre i televisió\nL’acudit de la setmana\nArticles i estudis\nSant Cugat Informa\nLes teves subscripcions\nArxiu de la categoria: Natació\nTots els articles de natació del diari digital Terrassa Informa! Tota l’actualitat de la natació de Terrassa.\nSarai Gascón plata en 200 m estils\n12 setembre 2016 Redacció + Fonts\tDeixa un comentari\nEn els Jocs Paralímpics de Rio\nSarai Gascón va completar una final extraordinària en una prova que va resultar apassionant. Després de finalitzar segona la posta de papallona amb 33.11, la terrassenca va saber patir en el seu pitjor estil, l’esquena, que va situar-la sisena a l’equador de la prova (1.15.41). En els segons 100 metres, la nedadora local va signar una remuntada espectacular. En la posta de braça, va avançar dues places i va col·locar-se quarta (2.00.51), progressió que va continuar en els 50 metres crol finals, on només la resistència de Ping Lin va privar-la del títol. La xinesa va imposar-se amb 2.35.64, mentre que Gascón va aturar el crono en 2.35.84, nou rècord d’Espanya de la distància. La britànica Amy Marren va obtenir el bronze amb 2.36.26.\nLa terrassenca va valorar molt positivament l’èxit assolit. “Estic molt contenta perquè a Londres vaig ser sisena en aquesta prova. M’he quedat a només dues dècimes de l’or, cosa que sempre fa una mica de ràbia. No obstant, he donat tot el que he pogut i he fet marca personal. No puc demanar més”, afirma. La nedadora egarenca va assegurar que la cursa va ser “molt igualada”. “En els 200 m estils, la meva debilitat és el parcial d’esquena, en el qual sempre em quedo enrere. Després, en el tram de braça, remunto una mica i en el crol, dono tot el que em queda”.\nGascón va dedicar la medalla a la seva família, especialment als seus pares, que han viatjat a Rio de Janeiro per animar-la, a la seva parella, el també nedador José Antonio Marí i “a tothom qui m’estima i em dóna suport”.\nLa nedadora local disposarà avui mateix d’una segona oportunitat per pujar al podi, atès que prendrà part en els 100 m lliures S9. Gascón nedarà la primera sèrie, programada per a les 16.08*. La final tindrà lloc a les 0.10 hora catalana.\nLa Mireia, esperança espanyola a Rio\n24 juliol 2016 Col·laborador/a\tDeixa un comentari\nEls jocs olímpics de Rio de Janeiro estan a la volta de la cantonada i les expectatives són moltes en tots els conjunts que representaran els països participants. Amb encara alguns dubtes, com per exemple la de la participació de la selecció russa i unes quantes qüestions sobre la salut dels esportistes a causa del virus Zika, aquests joc donaran aviat molt que parlar. Les potències dels EUA i la Xina són les favorita per fer-se amb la majoria de les medalles en joc, tot i que hi haurà segurament espai per a unes quantes sorpreses. Pel que fa la delegació espanyola, hi ha uns quants atletes que podrien donar la sorpresa, i entre aquests destaca la nedadora catalana Mireia Belmonte. Aficionada a la natació des de petita, quan va començar a recórrer a aquest esport per alleujar els seus problemes d’esquena, la Belmonte porta anys arrasant en les competicions oficials, tant en piscina de 25 com en piscines de 50 metres.\nOriginària de Badalona, Mireia sol entrenar-se en Sabadell, localitat de l’interior de Barcelona amb un gran vincle amb la natació i el waterpolo. Les de Rio seran les terceres Olimpíades per a la Belmonte, que ja va participar en l’edició 2008 de Pequín, quan tenia només 17 anys, i en les de Londres, quan va aconseguir dues medalles de plata històriques per a Espanya. Ara, amb 25 anys, la seva maduresa ha arribat al més alt, i és per això que és una de las atletes que mes opcions té d’otorgar una medalla a la delegació espanyola,juntament amb Garbiñe Muguruza, tennista de 22 anys.\nLa seva especialitat, en la qual farà tots els esforços per sortir campiona olímpica, són els 200 metres papallona, categoria en la qual va aconseguir l’or en els campionats europeus de Berlín i en els campionats en piscina curta de Doha, Qatar, tots dos el 2014. Una altra categoria en la qual la Belmonte destaca són els 1500 metres lliures, on la resistència compta molt més que la potència i la rapidesa, és a dir que requereixen una solidesa no només física sinó també mental. Als recents campionats europeus que es van disputar a Londres aquest any, Mireia va aconseguir un bronze en els 400 metres lliures, cosa que intentarà també a Rio, i dos segons llocs en el relleu 4×200 lliure i en els 1500 lliures, cosa que fa ser optimistes de cara als Jocs olímpics. La cita de Rio és molt important per a la Belmonte, que encara no ha aconseguit cap or individual en una competició com les olimpíades o els mundials. Els seus únics or han arribat a competicions en piscina curta, on el viratge és clau. Tot Espanya està amb ella per a la gran cita de Rio, on la noia de Badalona haurà de demostrar haver finalment arribat al més alt. L’or olímpic és l’escenificació de l’èxit, i Mireia ho vol conquerir per certificar el seu auge.\njocs olimpicsMireia Belmonte\nEl Club Crespi Esport participa a la XXXVI Jornada Escolar de natació amb nens i nenes amb discapacitat intel•lectual de la Federació ACELL- Special Olympics Catalunya.\n11 novembre 2015 Redacció + Fonts\tDeixa un comentari\nJornades escolars de natació // Imatge cedida per la Federació ACELL- Special Olympics Catalunya\nProp de 200 nens i nenes en edat escolar participaran demà en unes noves Jornades Escolars de natació. En aquesta ocasió, amb la col·laboració de l’Ajuntament de El Prat de Llobregat, aquest campionat tindrà lloc a la piscina municipal de Fondo d’en Peixo.\nEls joves esportistes provenen d’arreu de Catalunya: AMPA L’Arboç i CEE Les Aigües (Mataró); Associació ALBA (Tàrrega); Club Crespi Esport (Terrassa); CEE Montserrat Montero (Granollers); CEE Ramón Suriñach (Ripoll); CEE Llar de Sant Josep (Lleida); Moragas / Fundació AMPANS (Manresa); Fundació EIR El Niu, CEE Taiga i CEE La Ginesta (Barcelona).\nLes proves en què competiran són 25m lliures sense estil ni flotació, 25m flotació, 25m esquena, crol i braça i 50m crol, totes les sèries estan adaptades segons els nivells dels esportistes.\nAquestes jornades estan adreçades a joves esportistes amb discapacitat intel·lectual en edat escolar, entre els 8 i els 20 anys. L’objectiu es la motiviació dels nens a entrenar i adquirir hàbits en el món de l’esport. D’altra banda, no només serveix per fomentar la esportiva sinó que també que els esportistes aprenguin els valors socials, d’amistat i companyonia. Aquest tipus d’esdeveniments els serveix d’autostima.\nClub Crespi Esportdescapacitat intel·lectualFederació ACELL- Special Olympics CatalunyaNatació\nNou waterpolistes del CN Terrassa seran premiats en la Gala 2015 de la Natació Espanyola\n7 octubre 2015 Redacció + Fonts\tDeixa un comentari\nSerà el 16 d’octubre a Madrid\nNou waterpolistes del Club Natació Terrassa seran guardonats en la Gala 2015 de la Natació Espanyola que se celebrarà el proper divendres 16 d’octubre a la seu del Comitè Olímpic Espanyol (Madrid) a partir de les 19.30 hores sota l’organització de la Federació Espanyola de Natació.\nEls waterpolistes Oriol Albacete, Marc Salvador, Oriol Rodríguez, Àlex de la Fuente, Álvaro Granados i Jordi Chico, i les waterpolistes Paula Leitón, Sandra Domene i Anna Roldán rebran la Medalla Extraordinària al Mèrit Esportiu en reconeixement a la medalla de plata assolida amb les respectives seleccions espanyoles als Jocs Europeus disputats a Bakú (Azerbaidjan) el mes de juny passat.\nA més, Leitón serà premiada per la medalla de plata que va aconseguir amb la selecció estatal en el Campionat del Món Júnior que es va celebrar el passat mes d’agost a Volos, Grècia\nD’altra banda, l’exjugador del club Sergi Mora recollirà la Medalla de Serveis Distingits a esportistes per actuacions internacionals en la categoria de bronze per les seves 103 internacionalitats acumulades en finalitzar la passada temporada.\nAixí mateix, que es correspon amb les 103 internacionalitats que acumula en finalitzar la temporada 2014-2015.\nÀlex de la FuenteÁlvaro GranadosAnna RoldanJordi ChicoMarc SalvadorOriol AlbaceteOriol RodríguezPaula LeitónSandra Domene\nSarai Gascón rebrà la Medalla d’Or del Mèrit Esportiu el proper 23 de setembre\n16 setembre 2015 Redacció + Fonts\tDeixa un comentari\nL’acte serà a l’Antiga FàbricaEstrella Damm\nSarai Gascón // Imatge cedida pel CN Terrassa\nLa nedadora del CN Terrassa, Sarai Gascón recollirà el proper dimecres 23 de setembre la Medalla d’Or del Mèrit Esportiu. L’acte de lliurament d’aquestes distincions tindrà lloc a l’Antiga Fàbrica Estrella Damm de Barcelona.\nEl Consejo Superior de Deportes (CSD) va concedir el passat mes de juliol el màxim guardó que atorga el govern a aquells esportistes que excel·leixen a nivell internacional. Gascón, de 22 anys, va revalidar enguany el títol de campiona del món de 50 m lliures S9 a Glasgow, on també va aconseguir la medalla de plata en 100 m papallona en el transcurs del Mundial de natació adaptada celebrat a la ciutat escocesa. La nedadora del Natació acumula, a més, dues medalles de plata i una de bronze en els Jocs Paralímpics de Pequín 2008 i Londres 2012.\nAntiga Fàbrica Estrella DammMedalla d'Or al Mèrit EsportiuSarai Gascón\nSarai Gascón venç en els 100m papallona el Dia Paralímpic Internacional\n28 juliol 2015 Redacció + Fonts\tDeixa un comentari\nEs va disputar en el London Aquatics Centre\nLa nedadora del Club Natació Terrassa, Sarai Gascón, va prendre part diumenge en la celebració el Dia Paralímpic Internacional que va tenir lloc a Londres. L’esdeveniment va servir també per commemorar els Jocs Olímpics de l’any 2012 que es van desenvolupar a la capital anglesa.\nEn el seu retorn al London Aquatics Centre, on va penjar-se dues medalles a la cita paralímpica, Sarai Gascón va guanyar la prova dels 100 m papallona S9 amb una marca d’1.13.81 i va ser segona en els 50m lliures S9 amb un temps de 30.43 i en els 200m estils SM9 amb un registre de 2.50.30. En els 100 m lliures S9 va acabar en cinquena posició amb 1.07.98.\nL’egarenca va participar en el relleu especial de 4×50 m lliures, que estava integrat per nedadors de diverses nacionalitats. Completaven el quartet Tamas Toth, Taylor Corry i Roy Perkins. Van establir un temps de 2.01.03, tot superant al quartet britànic. L’egarenca va disputar l’última posta amb un temps de 29.29.\n100mDia internacional ParalímpicLondresSarai Gascón\nSarai Gascón estarà en la celebració del Dia Paralímpic Internacional de Londres\n25 juliol 2015 Sergi Colomer\tDeixa un comentari\nTorna al London Aquatics Centre\nLa nedadora del Club Natació Terrassa, Sarai Gascón prendrà part diumenge en la celebració el Dia Paralímpic Internacional que tindrà lloc a Londres. Un esdeveniment que servirà també commemorar els Jocs Olímpics de l’any 2012 que es van desenvolupar a la capital anglesa.\nD’aquesta manera, la nedadora tornarà al London Aquatics Centre, escenari on es va penjar dues medalles en la cita paralímpica, per disputar quatre proves, els 200 m estils, els 100 m papallona i els 50 i 100 m lliures.\nLa competició aplegarà els millors nedadors paralímpics britànics, com ara Ellie Simmonds, Ollie Hynd o Jessica-Jane Applegate, així com campions mundials i europeus.\nSarai Gascón es proclama campiona del món en 50 m lliures S9\n17 juliol 2015 Redacció + Fonts\tDeixa un comentari\nRepeteix l’èxit de fa dos anys\nSarai Gascón campiona del món // Imatge cedida pel CN Terrassa\nLa nedadora del Club Natació Terrassa, Sarai Gascón es va proclamar campiona del món dels 50m lliures S9 en el Campionat del Món de Natació Adaptada que s’està celebrant al Tollcross International Swimming Centre de Glasgow (Escòcia). L’egarenca repeteix el títol que va aconseguir a Mont-real (Canadà) fa dos anys.\nSarai Gascón no va desaprofitar l’ocasió de rescabalar-se després de no poder aconseguir medalla el passat dimarts a la prova dels 100m lliures. La terrassenca es va imposar a la prova més ràpida de la competició amb un temps de 29.41, per davant de la nord-americana Michelle Konkoly, que va aconseguir la plata amb 29.45, i l’australiana Ellie Cole, bronze amb 29.61. La catalana va millorar sensiblement els registres que va oferir al matí on havia establert el tercer millor temps amb 30.09.\nCinquena amb el relleu de 4×100 m lliures\nL’equip estatal format per Isabel Yinghua Hernández, Teresa Perales, Núria Marquès i Sarai Gascón va acabar cinquè en els 4x100m lliures amb un temps de 4.35.98. L’egarenca va nedar la segona posta amb una marca d’1.04.56. La prova la va guanyar l’equip australià, que va superar els Estats Units i la Gran Bretanya.\nLa nedadora del CN Terrassa afrontarà tres proves en aquest campionat. Avui disputarà els 100 m papallona S9 i diumenge clourà la seva participació amb els 200 m estils SM9 i el relleu 4×100 m estils.\n50m lliurescampiona del mónCampionat del Món de Natació AdaptadaSarai Gascón\nQuarta posició per Sarai Gascón en els 100m lliures S9 en el Campionat del Món de Natació Adaptada\n15 juliol 2015 Redacció + Fonts\tDeixa un comentari\nSarai Gascón i Pau González // Imatge d’arxiu cedida pel CN Terrassa\nLa nedadora del Club Natació Terrassa, Sarai Gascón, va classificar-se en quarta posició en 100 m lliures S9 en el Campionat del Món de Natació Adaptada que s’està celebrant al Tollcross International Swimming Centre de Glasgow (Escòcia).\nLa nedadora egarenca es va quedar lluny de els seves millors marques i va aturar el cronòmetre en 1.05.03 a més de dos segona de la vencedora, l’australiana Ellie Cole (1.02.78). La medalla de plata va ser per la nord-americana Michelle Konkoly, plata amb 1.03.25 i el bronze per la catalana Núria Marquès amb un registre d’1.04.46.\nL’egarenca va arrencar molt forta i va passar pels primers 50 metres al capdavant de la prova amb 29.89, ritme que va acusar en el segon llarg, quan va ser superada per tres rivals.\nDemà, Sarai Gascón afrontarà els 50 m lliures S9, distància en què compta amb aspiracions serioses de podi i el relleu de 4×100 m lliures.\nCampionat del MónNatació AdaptadaSarai Gascón\nSarai Gascón i Pau González guanyen quatre medalles\n8 juliol 2015 Redacció + Fonts\tDeixa un comentari\nHa estat al Campionat de Catalunya d’Estiu de Natació Adaptada\nSarai Gascón i Pau González // Imatge cedida pel CN Terrassa\nEls nedadors del Club Natació Terrassa Sarai Gascón i Pau González van sumar quatre medalles en el Campionat de Catalunya d’Estiu de Natació Adaptada que va celebrar-se dissabte passat a les instal·lacions de Can Llong del CN Sabadell.\nGascón, de categoria S9, va adjudicar-se les dues proves que va disputar, els 50 m lliures (30.03) i els 100 m papallona (1.10.23). L’egarenca va ser reconeguda, a més, com la millor nedadora del campionat. Al seu torn, González va imposar-se en 200 m lliures S7 amb una marca de 3.44.77 i va penjar-se el bronze en 100 m braça SB6 amb un crono de 2.23.99.\nCampionat de Catalunya d’Estiu de Natació AdaptadamedallesPau GonzálezSarai Gascón\n1 2 … 22 Següent →\nLes teves notícies\nNotícies al minut\nVols treballar / col·laborar amb nosaltres?\nCom la majoria de webs fem servir cookies. Si continues navegant, entendrem que hi estàs d'acord. Tanca Vull saber-ne més


Habitat Apartments Banys Barcelona Espanya - Ofertes d'hotels amb els MILLORS DESCOMPTES EN LÍNIA\nApartament de Tres Habitacions - Botigues\nGòtic, Barcelona, Espanya - Excel·lent ubicació - Veure al mapa\nConvenientment situat a Barcelona, Habitat Apartments Banys és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Habitat Apartments Banys, l'excelent servei i instal.lacions superiors faran de la vostra estada una experiència inoblidable. Mentres estan allotjats en aquestes meravelloses instal.lacions, els clients poden gaudir de habitació familiar, Zones públiques amb Wi-Fi.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Habitat Apartments Banys no troba competidors en cap categoria.\nNúmero de Identificación Fiscal: HUTB-004008\nEls clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el Habitat Apartments Banys de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació. Número de llicència: HUTB-004008\nLuxury Central Angel V - 3 Bedroom Apartment\nBarri Gòtic Hospitalet de Llobregat La Rambla Sagrada Familia Gràcia Gòtic\nDescompte a Habitat Apartments Banys


RÀDIO NOVA POSA EN MARXA EL SEGON CONCURS DE MICRORELATS VIA 'TWITTER'\nRàdio Nova, l’emissora municipal de Vilanova del Camí amb la col.laboració de l'espai radiofònic 'Vols llegir?' i el diari digital d'informació general de la l'Anoia, Infoanoia.cat, convoca el segon concurs de microrelats via Twitter amb motiu de Sant Jordi. Es tracta del concurs de narracions breus en format 'piulada' que l’emissora va iniciar l’any passat. Enguany, Ràdio Nova està d’aniversari i celebra 30 anys d’història. És per a això que l’etiqueta final o hashtag triat és #30rn però a diferència de l’any passat la temàtica de les narracions és lliure. Les persones interessades hauran de publicar el seu microrelat a Twitter entre el 28 de març i el dia 16 d’abril.\nEls microrelats, escrits en català o castellà, hauran de tenir com a màxim 140 caràcters, inclosa l’etiqueta. La temàtica lliure i cada participant podrà presentar fins a un màxim de tres piulades.\nEs lliuraran tres premis que comptaran amb el patrocini de les llibreries vilanovines +Kllibres i La pau i la Lliberia Llegim? d’Igualada. El veredicte i el lliurament dels premis es farà el 23 d'abril, a les 19:30 hores, a la plaça del Mercat.\nFont/enllaç: Ràdio Nova - Emissora Municipal de Vilanova del Camí (Anoia)\nArticle/post 1035 - Vols llegir? - Ràdio Nova\n2014 actualitat. notícies Anoia biblioteca Vilanova del Camí concurs infoanoia.cat microrelats participació piulades ràdio nova Twitter


La Universitat de València xifra en més d'un milió les peces d'art acumulades al llarg dels 520 anys d'història - Diari La Veu\nEscriba el número 117338\nLa terrassa superior del claustre de La Nau s'obri per usos culturals aquest 2019. / DIARI LA VEU\nVALÈNCIA. La Universitat de València ha donat el tret d'eixida a les celebracions del seu 520é aniversari, que es commemora aquest 2019, juntament amb les dues dècades d'història de La Nau –l'antiga seu de l'Estudi General–, que tenen lloc també aquest any. Al llarg d'aquestos segles, la institució acadèmica suma més d'un milió de peces en el seu patrimoni i per a l'efemèride ha recuperat l'últim espai que li restava disponible per a convertir-lo en una sala d'exposicions amb una mostra permanent dels seus fons que estan acabant de ser catalogats. La seu medieval suma més zones per a l'activitat cultural, ja que també es posen en funcionament dues terrasses, una de les quals –la que dona a la plaça del Patriarca– es destinarà a celebrar concerts i altre tipus d'accions per a un aforament reduït.\nLa sala de les Bigues, a la zona més alta de l'edifici de La Nau, tenia un ús de magatzem i, en els últims anys, com a zona per a fer tasques d'administració. "És l'últim espai que ens queda per ocupar", va indicar el vicerector de Cultura i Esports de la Universitat de València, Antonio Ariño, aquest dimecres durant la presentació de les activitats commemoratives dels 520 anys de la institució acadèmica i el 20é aniversari de La Nau.\nL'espai, en el qual no ha calgut fer obres més enllà de col·locar accessos i eliminar les barreres arquitectòniques, serà una sala d'exposicions amb una mostra permanent que es nodrirà del gran fons patrimonial de la universitat. En aquest sentit, Ariño va recordar les diverses excavacions que es van fer al recinte, les quals van traure a la llum 150 caixes de patrimoni que mai no han sigut exposades. La Universitat, que està fent l'inventari del seu fons, suma ja més d'un milió de peces, va avançar el vicerector.\nSegons va apuntar Ariño, com que es tracta d'un edifici declarat BIC, no s'han fet intervencions "agressives", ja que s'han limitat a complir amb la normativa de prevenció de riscos laborals i a facilitar l'entrada a tot tipus de persones. De fet, els tècnics de la Generalitat ja han visitat les instal·lacions i els tràmits per a l'obertura estan en marxa, una inauguració que està prevista per al dia 6 d'octubre, el mateix dia en què en 1999 va obrir les portes La Nau com a centre cultural de la Universitat de València.\nLa sala de les Bigues, en la part superior de la biblioteca i la sala Duc de Calàbria, serà el nou espai expositiu de què disposarà la Universitat de València. / DIARI LA VEU\nL'activitat cultural ha format part de la raó de ser de la Universitat de València, en tant que, "en 1499, quan es va crear, ja constava que el dissabte es dedicara a assumptes del que hui entendríem com a culturals", va indicar el vicerector.\nAixí doncs, a banda de la inauguració de la sala de les Bigues, la universitat posarà en marxa la web del Museu Virtual, i es faran una desena de publicacions, on destaca un llibre dedicat al quadre de la Mare de Déu de la Sapiència sobre el qual s'ha descobert, després de sotmetre la pintura a una anàlisi amb tècniques modernes, l'existència d'un dibuix previ al disseny final.\nLa Nau acollirà una Jornada Europea per a difondre el patrimoni cultural de la Universitat, conferències i taules rodones, on participaran, entre d'altres, els periodistes Iñaki Gabilondo i Javier del Pino; les filòsofes Victoria Camps i Amelia Valcárcel; el fotoperiodista Gervasio Sánchez; els sociòlegs Manuel Castells i Michel Wieviorka; la catedràtica de Medicina Preventiva i Salut Pública Dolors Corella, i el cap del grup d'Oncologia Experimental del Centre Nacional d'Investigacions Oncològiques (CNIO), Mariano Barbacid.\nAprofitant que la revista Mètode celebra aquest any la publicació número 100, la Universitat de València acollirà les conferències de 'Café de la ciència' amb la col·laboració de la Unitat de Cultura Científica per a analitzar els principals reptes científics, on participaran, entre d'altres, Maxwell Boykoff, Carme Torras, Pere Puigdoménech, Gemma Marfany i Xurxo Mariño. A més, la publicació ha organitzat una exposició on es podrà veure l'evolució de la revista al llarg dels seus 100 números.\nLa programació d'exposicions d'enguany es farà ressò d'altres aniversaris que celebren altres institucions públiques de prestigi. A l'exposició amb motiu dels 250 anys de la Reial Acadèmia de Belles Arts de Sant Carles, que ja pot visitar-se en La Nau, se sumaran l'exposició per a celebrar el 30é aniversari de l'IVAM, que inclou una retrospectiva de Gabriel Cualladó, amb fons del museu d'art contemporani; una exposició amb motiu del 50é aniversari de la Universitat Politècnica de València, realitzada juntament amb el Laboratorio de la Luz; i la mostra Lluny del cànon. Vint-i-tres obres del Museu de Vilafamés, amb fons provinents de la pinacoteca de la Plana Alta.\nEn el marc del Festival Serenates –del 24 de juny al 7 de juliol– la l'Aula de Música de la Universitat estrenarà l'espectacle 4, a càrrec de l'Orquestra Filharmònica i del Grup de Dansa de la Universitat de València. Mentre que l'Aula d'Arts Escèniques enriqueix la seua programació cultural amb dues propostes: el taller d'interpretació actoral a càrrec del dramaturg, director i professor José Sanchis Sinisterra, i les Rutes Ballades en La Nau. També es commemorarà el 2019 el desé aniversari del projecte Escena Erasmus i, per a celebrar-ho, els dramaturgs Javier Sahuquillo, Josep Valero i Daniel Tormo han preparat un nou espectacle que estrenaran en el marc del projecte Las Pequeñas Europas 2019.\nL'Aula de Cinema dedicarà les seues Nits de Cinema, sota el títol '20 anys de La Nau, 20 anys de Cinema', a la projecció de pel·lícules com Las vírgenes suicidas, de Sofía Coppola; La vida es bella, de Roberto Benigni; La lengua de las mariposas, de José Luis Cuerda, i Todo sobre mi madre, de Pedro Almodóvar.\n'500 + 20 + tu'\nAprofitant l'efemèride, la Universitat de València ha llançat una nova imatge gràfica per a celebrar els aniversaris. '500 + 20 + tu' és el lema de la campanya que ha dissenyat Boke Bazán amb què la institució universitària celebra els 520 anys d'història i els 20 anys de La Nau i convida la ciutadania a sumar-se.\nDe fet, un dels últims actes posarà la ciutadania al mig de l'acció. "Eixe tu és la societat valenciana", va explicar Bazán, a qui la universitat vol interpel·lar per a seguir formant part de l'antic Estudi General.\nEscriba el número 708844


Cullera reinicia les obres de la piscina coberta | Cullera\nCullera reinicia les obres de la piscina coberta\nL'ajuntament i el Consell desbloquegen el projecte del complex esportiu amb gimnàs i spa, paralitzat des de 2014\nDesprés de tres anys i mig de paràlisi, les obres de la piscina coberta de Cullera es reprenen este divendres. L'ajuntament i el Consell han signat este matí l'acord que desbloqueja el projecte. Demà, els operaris tornaran a treballar en les instal·lacions.\nEl desbloqueig es produïx després de mesos de negociacions i intens treball per part d'ambdós Administracions per a trobar una solució a la complexa situació burocràtica en la qual havia quedat esta infraestructura durant els últims anys de gestió del PP, quan la falta de recursos econòmics frenà en sec la continuïtat dels treballs.\nL'alcalde, Jordi Mayor, ha visitat a primera hora de hui les instal·lacions acompanyat pel regidor d'Urbanisme, Juan Vicente Armengot. La màxima autoritat local ha indicat que la voluntat política d'acord entre consistori i govern autonòmic és la que ha permés reiniciar les obres.\n«El president Ximo Puig va adquirir un compromís amb Cullera per a salvar l'entrebanc del finançament de l'obra i l'ha complit. Açò ens permet que ja des de demà al matí es reprenguen els treballs per a acabar la primera fase i el modificat de l'obra», ha apuntat Mayor.\nLa inversió del modificat ascendix a 464.000 euros dels quals el consistori es farà càrrec de 211.000. Per la seua banda, la Generalitat correrà amb les despeses íntegres de la finalització de la primera fase.\nL'acord també contempla que siga el Consell el que pague íntegrament al voltant de 400.000 euros de la seguretat de la piscina, el cost d'haver mantingut la vigilància de les instal·lacions des que es paralitzarà la seua execució el juny de 2014.\nD'altra banda, existix el compromís de la Generalitat de dotar amb dos milions d'euros el desenvolupament de la segona fase, el projecte de la qual ja està en redacció. Eixa quantia figurarà en el pressupost autonòmic del pròxim any.\nPrudència en els terminis\nEs preveu que la primera fase estiga llesta a principis de 2018 encara que les autoritats municipals preferixen mostrar-se prudents a l'hora d'establir terminis. «No caurem en l'error del passat de dir que la piscina estarà acabada per a esta o aquella data. Després de la primera fase encara haurem d'abordar la segona i açò portarà uns mesos més mentre es liciten les obres i s'executen», ha declarat l'alcalde de Cullera.\n«La intenció és que estiga finalitzada al més prompte possible. El fet important ara és que s'ha desbloquejat l'obra», ha insistit Mayor, «i que estem una mica més prop que esta reivindicació històrica dels veïns de Cullera siga una realitat».\nA més de disposar d'una piscina de 25 metres de longitud i una altra més xicoteta, el complex esportiu compta amb instal·lacions complementàries com un gimnàs, sales per a la pràctica d'altres esports, zona de spa, una àmplia cafeteria i un aparcament subterrani.\nRevisar les instal·lacions\nUna de les primeres accions que es duran a terme serà una revisió integral de les instal·lacions. Tres anys i mig de paràlisi són molt temps per a una obra d'estes dimensions i existix la possibilitat que algunes parts de la infraestructura hagen patit algun tipus de dany.\n«Haurem d'avaluar l'estat de l'obra i vore si hi ha alguna cosa que cal reparar-se. Esperem que la mancança de voluntat política dels anteriors gestors de la Generalitat, que van deixar abandonada a la seua sort l'obra, no ens depare més sorpreses», ha acabat dient el primer edil. De moment, la piscina ha aconseguit eixir del dic sec.


Riberaonline: Roig: “lamentem que el govern no vulgui reconèixer la importància històrica de Tortosa\nRoig: “lamentem que el govern no vulgui reconèixer la importància històrica de Tortosa\nEl ple del mes de febrer no va aprovar la moció presentada pel PSC per instar al govern de la Generalitat a commemorar el 150 aniversari de la signatura del Pacte Federal de Tortosa. La moció es va presentar per reforçar el fet de que el Grup Parlamentari Socialista ja ha presentat una proposta de resolució demanant al govern català la celebració institucional de l'aniversari del Pacte de Tortosa, per reivindicar la importància de la ciutat davant aquest fet.\nTot i que el portaveu del grup municipal, Enric Roig, va voler deixar clar que "aquesta moció no s'ha plantejat per crear un debat sobre les bondats o la conveniència del federalisme, ni de debat sobre la independència, no, no es tracta d'això. Aquesta moció s'ha presentat i plantejat en clau de situar i reivindicar la importància històrica de la ciutat de Tortosa", la moció va ser rebutjada pel PDeCAT i els Republicans que van argumentar que versava sobre el federalisme, opció que ells no contemplen.\nRoig va lamentar que "deixem passar aquesta celebració que vol reconèixer la importància històrica de Tortosa per un tema ideològic."\nEl govern assumeix que no ha complet allò acordat i es compromet a celebrar el Dia en Memòria de les Víctimes de l'Holocaust\nEl plenari va aprovar per unanimitat la moció socialista que reprovava al govern per no haver complert amb els acords de la moció aprovada al febrer de 2018, on l'Ajuntament es comprometia a commemorar anualment el Dia Internacional en memòria de les Víctimes de l'Holocaust, que se celebra el 27 de gener, "tot i que no han determinat cap data concreta" ha dit Roig.\nSegons el regidor socialista "no fent aquest homenatge han deixat en l'oblit a aquells que van patir el dolor i l'horror, com són els tortosins i tortosines, ebrencs i ebrenques, víctimes de l'Holocaust. I això no pot ser. Un govern que s'oblida dels seus no pot ser mai un bon govern." Roig també va recordar que són moltes les vegades que el govern no ha donat compliment a les mocions aprovades pel plenari i va retraure que mai hagin acceptat crear cap comissió de seguiment de les mateixes davant els reiterats incompliments.\nEl grup socialista vota en contra de l'aprovació d'una acta anterior per no incloure les fotografies que s'adjunten a les mocions presentades\nMoltes de les mocions presentades pel PSC van acompanyades de fotografies que il·lustren el seu contingut i que, posteriorment, no apareixen recollides a les actes de les sessions plenàries. Per aquest motiu, el grup socialista que sempre s'havia abstingut en aquest sentit i havia demanat solucions, va votar en contra de l'aprovació de la passada acta, argumentant a més que les actes si que recullen documentació gràfica de l'equip de govern, però no de l'oposició "el que demostra la manca de transparència d'aquest govern."\nRoig demanarà per escrit les raons per les que no es publiquen les fotografies de les mocions "donat que mai hem rebut resposta a la nostra demanda."\nEl govern prorroga els convenis de les EMD's de Campredó i Bítem després de no haver fet cap avanç després d'un any\nAl mateix ple es va aprovar perllongar els convenis de les EMD's de Bítem i Campredó donat que caduquen aquest mes i els nous convenis no han estat enllestits encara. El portaveu socialista va recordar que al gener de 2018 ja es va prorrogar el conveni de l'EMD de Jesús per sincronitzar-ho amb els de Bítem i Campredó "però ara prorroguem aquests altres convenis perquè en un any el govern no ha estat capaç de fer cap reunió de la Comissió Mixta per tancar aquest tema. I no val excusar-se en el fet de que hi ha grups encara no han comunicat qui són els seus representants a les comissions."\nEl govern destina part del pressupost destinat a borsa d'habitatge a l'ampliació del teatre auditori\nEl ple també va portar a aprovació una modificació pressupostària per la que es passen 22.000 € de gestió de la Borsa d'Habitatge a l'ampliació del teatre auditori. EL grup del PSC es va abstenir, entenent que es tracta d'un tema de govern, però "no entenem com després del problema que tenim a Tortosa amb l'habitatge, tant al casc antic, com per la manca d'habitatge de lloguer social, es passin diners d'aquest tema a una altre com la reforma de l'auditori. Una ampliació que, pel que sembla, respon a un projecte que ja requereix d'una ampliació pressupostària, ja veurem el que ens costa finalment" ha reblat Roig.\nEl grup socialista s'interessa per altres temes i va adreçar quatre precs al govern\nFinalment, al torn de precs el grup del PSC es va interessa per diversos temes. Així es van referir al fet de que el local cedit per l'Ajuntament a la gent gran del Temple no disposi de calefacció i que la neteja l'hagin de fer els mateixos jubilats. "Entenem i compartim la idea de cedir locals a la gent gran o altres associacions o entitats per al seu gaudi, però creiem que aquestes cessions s'haurien de fer amb unes mínimes condicions per tal de que no apareguin problemes com aquests."\nD'altra banda es va referir a les pintades aparegudes al fortí d'Orleans ara fa un any i que continuen sense haver-se netejat. Així mateix hem pogut comprovar que hi ha nombroses restes de brutícia a tot l'espai, especialment al fossat i als accessos, especialment a les escales de pujada des del carrer La Salle. "Per això el nostre prec és que es tinguin en compte aquests fets i es procedeixi a la neteja i cura d'aquest espais, que formen part del nostre patrimoni de Tortosa."\nPer la seva banda, la regidora Dolors Bel va fer un prec en el que demanava la màxima participació de tot el consistori en els actes del 8 de març, Dia de la Dona Treballadora.\nFinalment, el regidor Manel de la Vega va interessar-se per la queixa d'alguns veïns pel soroll que fa la tapa de registre que s'ha canviat fa una setmana a la plaça Santa Coloma, al barri de Sant Llàtzer.


Diputació de Girona - Noticies - Vint municipis s'integraran al Consorci de la Costa Brava, el qual proveirà d'aigua quaranta-set pobles i ciutats i/o en gestionarà les aigües residuals\n· S'hi incorporaran Albons, Bellcaire d'Empordà, Campllong, Caldes de Malavella, Cassà de la Selva, Colomers, Garriguella, Jafre, Llagostera, Llambilles, Palau-sator, Pau, Pedret i Marzà, Riudellots de la Selva, la Tallada d'Empordà, Torrent, Verges, Vidreres, Vilajuïga i Ullà.\n· Actualment, l'entitat local de l'aigua ja presta serveis a ajuntaments no consorciats, que a partir d'ara en formaran part com a membres de ple dret.\n· Aquesta és la primera ampliació del CCB des que es va crear l'any 1971, com a iniciativa de la Diputació i de vint-i-set municipis litorals, per oferir un servei mancomunat del sanejament de l'aigua arran de l'auge turístic i urbanístic.\nUna vintena de municipis del prelitoral de les comarques gironines estan a punt d'incorporar-se al Consorci de la Costa Brava (CCB). El primer pas per oficialitzar aquest tràmit s'ha fet aquest migdia, en una sessió a la Diputació de Girona que ha estat presidida pel mateix president de la corporació i del Consorci de la Costa Brava, Miquel Noguer, i en què han participat representants dels vint ajuntaments que s'integraran a l'ens local de l'aigua: Albons, Bellcaire d'Empordà, Campllong, Caldes de Malavella, Cassà de la Selva, Colomers, Garriguella, Jafre, Llagostera, Llambilles, Palau-sator, Pau, Pedret i Marzà, Riudellots de la Selva, la Tallada d'Empordà, Torrent, Verges, Vidreres, Vilajuïga i Ullà. Fins ara, el Consorci ja prestava serveis a setze d'aquests ajuntaments i, ben aviat, també en prestarà als quatre restants (Colomers, Jafre, la Tallada i Verges). Amb la integració, tots aquests municipis passaran a formar part del CCB com a membres de ple dret. Comptant aquests municipis, ja són quaranta-set els pobles i ciutats que el Consorci de la Costa Brava proveeix d'aigua i/o dels quals gestiona les aigües residuals. Aquesta serà la primera ampliació del CCB des que es va crear l'any 1971 com a iniciativa de la Diputació i de vint-i-set municipis litorals per oferir un servei mancomunat del sanejament de l'aigua arran del desenvolupament turístic.\nA les taules adjuntes, s'hi reflecteix el nombre d'habitants dels municipis actuals i futurs del Consorci de la Costa Brava, segons dades de l'Institut d'Estadística de Catalunya (IDESCAT) corresponents a l'any 2018, als quals l'ens local de l'aigua ofereix serveis.\nSanejament en alta: transport fins a les estacions depuradores d'aigües residuals (EDAR) de l'aigua provinent del clavegueram dels diferents municipis. Se'n fa la depuració i se'n gestiona el retorn al medi. El sanejament s'organitza en quatre zones d'explotació -nord, centre I, centre II i sud-, en funció de la ubicació geogràfica. El servei es presta per mitjà de divuit estacions depuradores d'aigües residuals i de les infraestructures complementàries (180 quilometres de canonades, 138 estacions de bombament i quinze emissaris submarins). Anualment, tracta uns 30 milions de metres cúbics d'aigua.\nReutilització: tractament addicional (regeneració) de l'aigua depurada per convertir-la en apta per a l'aprofitament posterior. És per a usos no potables (principalment el reg). Permet estalviar aigua potable, reduir abocaments i augmentar la garantia de subministrament (en cas de sequera).\nFotògraf: M. Millan\nmapa municipis ccb 17/10/2019\nPresentació del projecte Catalonia Open Doors\nMiquel Noguer intervé en l'acte de presentació de la 100a Volta Ciclista a Catalunya


Noticies, Ultimes noticies\nDel 15 de juny al 15 de juliol es pot visitar al centre de Barcelona, amb entrada lliure, l’exposició itinerant de Siro López sobre dona, infància i vellesa, que aquest curs ha començat a visitar les escoles FEDAC. La mostra inclou també una obra d’art realitzada per una alumna de FEDAC Gironella després que la seva […]\nFULL INFORMATIU 120, MAIG 2021\nEl Full Informatiu 120 plasma l’inici del quadrienni 2021-2025 manifestant les esperances i els desitjos que les germanes testimoniïn els valors de l’Evangeli en la vida de cada dia. La fraternitat en la vida comunitària transforma les relacions humanes i crea un nou tipus de solidaritat. Destaca especialment el XIV Capítol Provincial, les celebracions de […]\n“Fe, esperança i caritat per a la nostra conversió Font: FLAMA: Agència cristiana de notícies El papa Francesc va donar a conèixer el divendres 12 de febrer el seu missatge amb motiu de la Quaresma 2021, que porta com a títol «Mireu, estem pujant a Jerusalem …» (Mt 20,18). Quaresma: un temps per renovar la […]


Badalona se suma al programa de promoció de la lectura infantil ‘Nascuts per llegir’ :: Notícies :: Ajuntament de Badalona\n19/09/2019 ::cultura sanitat\nAquesta iniciativa promou el gust per la lectura entre els infants de 0 a 3 anys actuant sobre els hàbits de les famílies\nEl programa es realitzarà inicialment en els Centres d’Atenció Primària Nova Lloreda i Martí Julià, en col·laboració amb la Biblioteca Lloreda i la Biblioteca Canyadó i Casagemes Joan Argenté\nDes d’aquest mes de setembre, les famílies usuàries del servei de pediatria dels Centres d’Atenció Primària (CAP) Martí i Julià i Nova Lloreda podran participar en el programa ‘Nascuts per llegir’, una iniciativa que promou el gust per la lectura entre els infants de 0 a 3 anys.\nEl programa es realitza amb la implicació de les infermeres pediàtriques i pediatres dels Centres d’Atenció Primària que, durant la visita dels usuaris, lliuren a la família receptes de lectura amb contes i pautes per llegir amb els seus fills i els hi ofereixen un espai de lectura a la sala d’espera.\nD’altra banda, aquests professionals també entreguen un dossier amb informació del programa i recomanacions de lectures de la biblioteca del seu barri, en aquest cas la Biblioteca Lloreda i la Biblioteca Canyadó i Casagemes Joan Argenté, corresponentment. Un cop a la biblioteca, cada nen rep un carnet i s’informa els pares sobre les activitats que s’hi realitzen.\nL’objectiu del programa no és crear lectors precoços, sinó principalment actuar sobre els hàbits de les famílies, convidant a visitar la biblioteca, llegint en veu alta i fent del llibre una eina de comunicació entre pares i fills i una font de benestar familiar.\nLa lectura és una de les bases del creixement integral dels infants i, a través de la lectura compartida, s’estimulen l’afectivitat i la comunicació. Molts estudis confirmen que explicar i llegir contes en veu alta els primers mesos de vida reforça els vincles entre pares i fills, afavoreix l’adquisició del llenguatge, estimula la imaginació i la creativitat, desenvolupa el gust per aprendre i potencia la capacitat d’observació, atenció i concentració.\nEl programa ‘Nascuts per llegir’ va néixer l’any 2002 dins el Grup de Biblioteques Infantils i Juvenils del Col·legi Oficial de Bibliotecaris – Documentalistes de Catalunya (COBDC) i actualment s’imparteix a diferents municipis de Catalunya. A Badalona el projecte s’impulsa des del Servei de Salut i el Servei de Cultura de l’Ajuntament de Badalona, juntament amb Badalona Serveis Assistencials (BSA) i la Xarxa Socioeducativa de Nova Lloreda.


Il Bosso del Lago Ameno Itàlia - Ofertes d'hotels amb els MILLORS DESCOMPTES EN LÍNIA\nVeure tots els 13 allotjaments a Ameno.\nVia Attilio Monti 4, Ameno, Ameno, Itàlia, 28010 - Veure al mapa\n"Beds comfy, excellent facilities. Extremely warm welcome and..."\nConvenientment situat a Ameno, Il Bosso del Lago és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Il Bosso del Lago asseguren una estada plaentera als seus clients. Per anomenar algunes de les comoditats de l'hotel, hi ha Wi-Fi gratuït en totes les habitacions, aparcament de cotxes, habitació familiar, instal.lacions de barbacoa.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, aparell de televisió LCD/pantalla de plasma, cuina americana, nevera a cada habitació. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Il Bosso del Lago és un lloc ideal d'estada pels viatgers que busquin encant, comfort i facilitat a Ameno.\nTots els tipus de viatgers (58) Parelles (23) Famílies amb infants petits (20) Famílies amb infants grans (9) Grups (6)\nAllotjaments a Ameno


Jornada de Salut 2021 – Institut de Puig-reig\nRevista Joves Reporters\nActivitats a classe, Batxillerat, CFGM, ESO, Xerrades\nJornada de Salut 2021\nPosted on 12 de novembre de 2021 4 de desembre de 2021 Author inspuigreig\nLa Jornada de Salut i consciència social s’ha celebrat aquest 12 de novembre, un divendres que quedava després de la festa local de Sant Martí. S’ha omplert tot el matí d’activitats, xerrades i tallers a l’entorn dels temes de la salut i la consciència social. Alguns han estat telemàtics, com el de la Marató de TV3 o el de les migracions, però la majoria han estat presencials. També hi ha hagut activitats per moure’s i fer exercici, com la sessió de Zumba o el joc de l’oca esportiu.\nA l’institut de Puig-reig som molt conscients de la importància de l’educació per a la salut i el foment dels hàbits saludables. De fet, ho considerem tan interessant que cada dos anys dediquem unes jornades amb tallers i xerrades per aprofundir en aquests aspectes, incloent-hi també la consciència social. Enguany, quan arribem a la XI edició, es compleixen 20 anys des de l’inici d’aquesta iniciativa, i ens agradaria destacar també que el curs passat el nostre institut va rebre un dels premis Blanquerna Impulsa que atorga la Universitat Ramon Llull a projectes innovadors i singulars en l’àmbit de l’educació per les nostres Jornades Escolars d’Educació per a la Salut i Consciència Social.\nAmb l’educació per a la salut i la consciència social es pretén que cada persona adquireixi coneixements, actituds i hàbits bàsics per defensar la salut pròpia i promoure la salut col·lectiva, i alhora, que adquireixi habilitats i consciència social. Així doncs, l’objectiu primordial de les Jornades per a la Salut i Consciència Social de l’Institut de Puig-reig és millorar el benestar de tots els nois i noies per millorar la vida en comunitat, ja que el benestar individual contribueix a la millora del benestar comunitari i el treball de les habilitats socials permet millorar la convivència i fomenta el respecte entre individus.\nCal agrair la col·laboració de totes aquelles persones, entitats i associacions sense les quals aquestes jornades no es podrien celebrar.\nMés imatges a Google photos.\nPosted in Activitats a classe, Batxillerat, CFGM, ESO, Xerrades\nSortida de 4t a l’alt Berguedà\nPROVES EXTRAORDINÀRIES BAT 1


Classes de pilates per embarassades a Centelles - nouestil.cat nouestil.cat\nClasses de pilates: Durant l’embaràs hi ha molts canvis al cos de la dona i s’experimenta un procés d’adaptació tant físic com emocional. Per tant, és fonamental que la dona estigui preparada per poder portar i transcórrer la gestació d’una manera saludable. Tant l’alimentació com la vida activa permeten suportar millor els malestars i símptomes propis de l’embaràs, minimitzant alhora els riscos o possibles complicacions.\nUna activitat molt recomanada per a les dones embarassades són les classes de pilates. Aquesta disciplina afavoreix el bon desenvolupament de l’embaràs, l’enfortiment dels músculs i la circulació sanguínia. Té molts beneficis tant per a l’embaràs, com per al període post-part. Les classes de pilates que proposem al centre de Centelles són una sèrie d’exercicis ideals per realitzar durant els mesos d’embaràs ja que es treballa permanentment sobre la postura del cos i la posició de la columna, i enfortim la zona lumbar i dorsal. Els principals beneficis del Mètode Pilates durant l’embaràs són tres:\n1. Enfortiment del sol pelvià:\nEl sòl pelvià té tres funcions: Suport, contracció i relaxació.\nDurant l’embaràs i en un part natural, aquesta zona muscular queda afeblida i provoca desestabilització de la pelvis i la columna. És de gran ajuda per al procés de part el fet de tenir aquesta zona enfortida i controlada.\n2. Correcta posició de la postura:\nEl pes del nadó al ventre de la mare provoca canvis en la postura i de vegades fins i tot pot produir lesions. Les classes de Pilates prevenen aquestes molèsties ja que enforteixen la zona abdominal. Realitzem exercicis de mobilització de la columna per mantenir la seva flexibilitat, busquem enfortir els músculs posturals i evitem, d’aquesta manera, les possibles lesions de la columna.\nA mesura que el nadó creix i augmenta de pes ocupa major espai i oprimeix les artèries, venes i circulació limfàtica de la mare. Tot això pot provocar retenció de líquids, rampes i la possible aparició de varius. Les classes de Pilates són molt beneficioses en aquest sentit, per millorar la circulació i per evitar els problemes que el pes del nadó ocasiona.


Student Life Day, experiències universitàries més enllà de les aules |IQS\nEl passat 9 d’abril va tenir lloc a IQS l’Student Life Day, organitzat pels estudiants d’IQS i l’oficina de Student Life (Departament Campus Life). Les activitats dutes a terme van incloure esdeveniments esportius, donant continuïtat a les Jornades Esportives IQS que, des de l’any 2014, s’han vingut organitzant, ampliant-se amb un ventall d’activitats culturals i socials divers. Durant l’Student Life Day els estudiants van deixar les seves activitats docents per participar en un seguit d’activitats extracurriculars vinculades a reflexions sobre l’actualitat social, la consciència social i col·lectiva o l’esport. La jornada es va celebrar en un format híbrid, permeten que els estudiants poguessin participar presencialment o online d’acord amb les seves circumstàncies personals relacionades amb el context de pandèmia.\nLa jornada es va dividir en tres blocs: E-Games, Xerrades Socials i l’activitat “Descobrint Barcelona”.\nEn l’apartat d’E-Games, els alumnes van poder competir a la fase final de les competicions de futbol (FIFA 2021) i escacs (Lichess). Els partits es van realitzar a IQS i es van retransmetre online des de la plataforma Twitch. Els guanyadors participaran al torneig E-games que organitza UNIJES Deportes.\nLes Xerrades Socials van incloure cinc sessions. La primera d’elles, liderada per la psicòloga Natàlia Pomar, portava per títol “Com cuidar-se en temps de pandèmia” i tenia com objectiu oferir eines i recursos interns per afrontar situacions d’incertesa, com la derivada de la pandèmia, per gestionar les emocions de forma adequada. En la segona sessió es va realitzar la darrera sessió del Student’s Life Forum (conjunt de 5 fòrums de debat organitzats amb el suport de la Càtedra d’Ètica i Pensament Cristià), que va portar per títol “Com m’ha canviat la pandèmia”; en un format de taula rodona, diferents estudiants van intercanviar experiències sobre com estaven vivint la pèrdua de normalitat derivada del confinament i la pandèmia. En el marc de les activitats de l’Student Life Day es va dur a terme, també, una sessió sobre economia circular, organitzada pel col·lectiu d’estudiants Green Fridays d’IQS i que en aquesta ocasió va comptar amb el suport d’AIQS. Addicionalment, la professora Laura Inés Fernández va liderar la sessió sobre “Lliga de Debat” on es va treballar la configuració de l’equip IQS, i de quina manera treballar la formació i la competició en diferents lligues de debat que s’organitzen arreu. Per últim, i en el marc de les “Xerrades Socials”, la Càtedra d’Ètica i Pensament Social Cristià, en col·laboració amb Ignatius500 va liderar la sessió “El discerniment: les set regles” on es van abordar consells, reflexions i experiències orientades a facilitar el procés de presa de decisions que poden resultar rellevants en la vida futura d’un alumne o de qualsevol persona.\nFinalment, dins el capítol dedicat a l’activitat “Descobrint Barcelona”, es va incloure una visita al Museu d’Història de Barcelona i una Gymkana al Born de Barcelona, ambdues activitats dirigides als estudiants que participen del programa d’intercanvi d’IQS aquest segon semestre del curs 2020-21.


restaurant sitges bon estar: de desembre 2012\nFent honor el seu nom a la seva forma de “canal”, el principal ingredient dels canelons es la pasta, en forma quadrada, que un cop cuita s'enrotlla entorn al farcit triat (carn, verdures, tonyina, i altres) adoptant una forma tubular.\nA Catalunya, per la laboriositat que implica la seva elaboració, acostumaba a ser un plat de dies festius, molt típic per Nadal o pel dia de Sant Esteve, el 26 de desembre.\nA la gastronomia catalana, els canelons els van introduir els cuiners italians d'algunes famílies de la burgesia barcelonina del segle XIX. Ràpidament es van estendre a totes les classes socials, en paraules de Josep Pla "tingueren un gran èxit i es difongueren per tot el país amb gran vitalitat", amb algunes modificacions per a adaptar-los al gust català. Encara que no es troben als receptaris de cuina catalana del segle XIX (La cuynera catalana) i principis del XX (Llibre de la cuina catalana, La Teca), avui els canelons modificats a la catalana es consideren típics de la terra.\nEls canelons i en general les pastes al forn als Països Catalans no es couen al dente sinó ben cuits, i després s'asequen una mica al forn, de manera que els més exteriors quedin cruixents. Pla ho explicava així: "els canelons han d'ésser rossos, han de tenir una perfecta presentació, no han d'ésser escaldufats". Una altra difèrencia clara entre els canelons de Sant Esteve, o canelons catalans, respecte als italians, és que la carn és rostida, i no procedent de botifarra o carn picada, que es talla a trossos grans, es rosteix a la paella on després es farà el sofregit i a continuació es pica, mentre que els canelons bolonyesos es fan directament amb carn picada i barrejada amb un sofregit, que a Itàlia conté pastanaga i api.\nTradicionalment els canelons es banyen amb una mica de salsa beixamel i es cobreixen amb formatge rallat abans de ficar la llauna al forn per gratinar. Encara que hi existeix una variant en la qual s'utilitza salsa de tomàquet en lloc de la beixamel i de vegades es poden posar totes dues salses.\nAlguns autors, com Néstor Luján, han alimentat la idea que els canelons haurien nascut com a una manera d'aprofitar les restes de carn del rostit o de l'escudella. D'altres, com Jaume Fàbrega, consideren que aquest suposat origen no és cert, sinó una llegenda urbana.\nBueno, sigui com sigui... cassolans i de "can pela"!\nBon Profit i... ens veiem a taula!\nPublicat per restaurant sitges bon estar a 9:09 Cap comentari:


octubre | 2009 | HORT VIU\nPublicat el 20 octubre 2009 per hortviu\nEl proper dia de portes obertes serà el diumenge 1 de novembre i ens trobarem a les 10.30h a La Teuleria de Corcó Farem una visita guiada pels horts i l’hivernacle tot explicant el nostre projecte i donant quatre pinzellades de … Continua llegint →\nFinalment es nota el fred, tant al camp com als ossos i a l’ànima una mica també. Als matins trobem algunes plantes amb una mica de gebre, que és el clar indici del final de temporada dels carbassons i les … Continua llegint →\nComentaris tancats a setmana del 19 al 25 d’octubre\nBenvolguts i benvolgudes, Sembla mentida com passa de ràpid l’any, i ja tornem a ser a la tardor i pensant en quins cereals sembrem i on plantarem les patates l’any que ve. De patates i cereals ha anat aquesta … Continua llegint →\nComentaris tancats a setmana del 12 al 18 d’octubre\nTres colors: tota la gamma de nutrients\nPublicat el 6 octubre 2009 per hortviu\nCom ens va explicar el Dr Uriarte, si procurem que als nostres plats hi hagi presència de verds (clorofil·la), vermells (carotens) i blancs (sofre) estarem elaborant composicions nutritives adients per consumir al llarg de l’any i sobretot en canvis estacionals. … Continua llegint →\nComentaris tancats a Tres colors: tota la gamma de nutrients\nUn passeig matinal per l’hort és la descoberta de la diversitat. Sobretot amb ulls de criatura. La lluna plena encara no s’ha amagat i podem deixar-nos impregnar de colors espurnejats de rosada i de llum: miralls de clorofil·la; textures per … Continua llegint →\nComentaris tancats a setmana del 5 a l’11 d’octubre\nPORTES OBERTES DIUMENGE 11 D’OCTUBRE\nPublicat el 3 octubre 2009 per hortviu\nATENCIÓ! Aquest mes, la visita guiada per l’hort gran, l’hort dels experiments, l’hivernacle i la feixa serà el diumenge 11 d’octubre. Ens trobarem a les 10.30h a La Teuleria de Corcó. Si voleu venir agraïriem que … Continua llegint →\nComentaris tancats a PORTES OBERTES DIUMENGE 11 D’OCTUBRE\nproductes del Comerç Just a domicili amb les caixes de verdura\nLes injustes estructures del comerç internacional estan impulsant un model agrícola, comercial i de consum insostenible. L’economia internacional es basa en la promoció d’un consum sense límits que ens ha portat a un malbaratament de recursos que es podrien estalviar … Continua llegint →\nComentaris tancats a productes del Comerç Just a domicili amb les caixes de verdura


Es creu que la seva situació va ser la que ara ocupen la torre circular, la rectoria i una casa particular. De l’edificació original només en resten uns carreus de la dreta de la façana de l’església i un tros de mur de la rectoria.\nTot i la denominació de monestir, realment va ser un priorat ja que va ser regit per un prior i no un abat.\nEl seu origen es pot situar el segle IX. Segons el Dr. Noguera Massa: “A la primera fase monàstica, d’empremta fundacional i de caràcter privat, correspon l’erecció de Santa Maria de Riudaura, a la vall erma i deserta anomenada Riudazari, té lloc l’any 852 pel comte Wifred de Besalú”.\nVa dependre del monestir de la Grassa. Durant un temps va formar part del monestir de Sant Joan de les Abadesses. Les protestes del monestir de la Grassa van provocar que el Sant Pare els restituís la seva propietat. Al llarg del temps aquest priorat va ser descuidat i va perdre gran part del seu prestigi i les seves terres. Finalment el papa Climent VII va atorgar la seva propietat a Sant Pere de Camprodon.


Borey Bokor Hotel Kampot Cambodja - Ofertes d'hotels amb els MILLORS DESCOMPTES EN LÍNIA\nVeure tots els 152 allotjaments a Kampot.\nKampong Bay, Kampot Centre, Kampot, Cambodja - Veure al mapa\nTé alguna pregunta per a Borey Bokor Hotel?\nTriple estàndard amb aire condicionat (3 adults) (Standard Triple with Air Conditioning ( 3 Adults ))\nMés informació sobre Borey Bokor Hotel\nDissenyat tant per oci com per negoci, Borey Bokor Hotel està situat idealment a Kampot Centre; una de les localitzacions més populars de la ciutat. Tota l'emoció del centre de la ciutat és només a 0.00 Km. No és menys excepcional el fàcil accés que té l'hotel a les incontables atraccions i llocs d'interès de la ciutat com Rotonda Durian, Carrer del Mercat Vell, Golden Hands Massage & Spa.\nEl Borey Bokor Hotel, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Mentres estan allotjats en aquestes meravelloses instal.lacions, els clients poden gaudir de servei d'habitacions 24 hores, Wi-Fi gratuït en totes les habitacions, instal.lacions per a minusvàl.lids, Zones públiques amb Wi-Fi, aparcacotxes.\nL'ambient de Borey Bokor Hotel es reflexa en cada habitació. sabatilles, televisió de pantalla plana, mirall, accés a internet (sense fils), connexió sense fils a internet (cortesia) són només algunes de les comoditats a la vostra disposició. Les instal.lacions d'oci de l'hotel, que inclouen piscina exterior estan dissenyades per escapar i relaxar-se. Borey Bokor Hotel és una elecció inteligents per a viatgers a Kampot, i ofereix una estada relaxant i sense molèsties.\nTots els tipus de viatgers (65)Viatger de Negocis (3)Parelles (30)Viatgers en solitari (24)Famílies amb infants petits (2)Grups (6)\nTriple estàndard amb aire condicionat (3 adults)


175 aturats de la Safor es beneficiaran del programa d'inserció laboral 'Reinicia't' de la Diputació - Diari Serpis\n175 aturats de la Safor es beneficiaran del programa d’inserció laboral ‘Reinicia’t’ de la Diputació\nL’empresa pública de la Diputació de València, Divalterra, posarà en marxa el programa Reinicia’t a la Mancomunitat de Municipis de la Safor, per a la inserció laboral de persones aturades amb especials dificultats per a trobar una ocupació.\nEl vicepresident del Consell de Divalterra, Emili Altur, i el president de la Mancomunitat de la Safor, Tomás Ferrandis, han firmat hui divendres el conveni de col·laboració d’aquest programa, la primera fase del qual ja es va posar en marxa a l’Horta Sud mitjançant un acord amb l’Ajuntament de València i la Mancomunitat de l’Horta Sud.\nEl programa està dirigit a 175 persones majors de trenta anys i en situació d’exclusió social. L’objectiu és aconseguir que almenys un 50% dels beneficiaris aconseguisquen un lloc de treball amb l’ajuda de Divalterra i la Mancomunitat. Aquest pla d’ocupació per a la Safor compta amb un pressupost global de 175.000 euros, dels quals 150.000 són a càrrec de Divalterra, mentre que la Mancomunitat de la Safor aporta 25.000 euros.\nEls itineraris inclouen tot el procés de cerca d’ocupació: des de la detecció de les capacitats, creació d’un currículum, consells per a preparar entrevistes de treball, i accés a eines informàtiques per a la cerca d’ocupació, entre altres aspectes.\nReinicia’t es va posar en marxa en 2017 i va finalitzar a la fi del passat exercici ajudant a més de 500 persones en situació de desocupació. Aquesta iniciativa va ser impulsada per la Diputació de València amb la col·laboració de diferents administracions públiques com l’Ajuntament de València, la Mancomunitat de Municipis de l’Horta Sud, i també Ingeus i la Fundació Novaterra.


Llibertat, Igualtat, Pluralitat: Ocupació, beques, ajudes i subvencions, i molt més: beques d’investigació en l’àmbit de la Memòria Històrica ( que aborden aspectes relacionats amb la repressió i el control social a la província de València durant la postguerra). Diputació Provincial de València\nbeques d’investigació en l’àmbit de la Memòria Històrica ( que aborden aspectes relacionats amb la repressió i el control social a la província de València durant la postguerra). Diputació Provincial de València\nAnunci de l’Excel·lentíssima Diputació Provincial de València sobre bases reguladores i convocatòria de beques d’investigació en l’àmbit de la Memòria Històrica.\nBASES REGULADORES DE LA CONCESSIÓ DE BEQUES D’INVESTIGACIÓ EN L’ÀMBIT DE LA MEMÒRIA HISTÒRICA\nBASE PRIMERA. Objecte La Diputació de València, a través de la Delegació de Memòria Històrica, presenta aquestes bases que tenen com a objecte regular la concessió, en règim de concurrència competitiva i d’acord amb els principis d’objectivitat, transparència, igualtat i publicitat, de beques d’investigació en l’àmbit de la memòria històrica, que aborden aspectes relacionats amb la repressió i el control social a la província de València durant la postguerra.\nLa proposta de temes d’estudi correspon als aspirants, però han de ser necessàriament relatius al marc geogràfic de la província de València i al marc temporal i temàtic de la repressió i control social del període de la postguerra. No obstant i donada la dispersió dels fons documentals, la investigació podrà fer-se sobre fons que no es conserven actualment a la província de València.\nBASE SEGONA. Duració La duració d’aquestes beques serà inicialment de dotze mesos i començarà el primer dia hàbil del mes següent al de la data de concessió. Hi ha la possibilitat d’una única pròrroga per un altre període que, com a màxim, tindrà dotze mesos. La pròrroga estarà condicionada a l’existència de crèdit adequat i suficient per a això en els pressupostos i exigirà l’elaboració d’una proposta raonada, que ha de ser aprovada pel tribunal que atorgue les beques. També correspon a aquest tribunal fixar el període exacte d’aquesta pròrroga.\nBASE TERCERA. Dotació económica El finançament de la despesa derivada de la concessió de les beques previstes en les presents bases es determinarà en l’acte administratiu que aprove la convocatòria i es farà efectiva amb càrrec a l’aplicació pressupostària que es preveja en l’acte esmentat, d’acord amb l’estructura pressupostària de la Diputació i la resta de la normativa reguladora d’aquesta.\nLa dotació econòmica de totes les beques serà idèntica i serà l’establida en la convocatòria. Aquesta dotació estarà subjecta a les retencions que procedisquen segons la normativa vigent de l’Impost sobre la Renda de les Persones Físiques. Així mateix, cada beca estarà subjecta al règim de cotització corresponent, dins del Règim General de la Seguretat Social, destinat a les persones que participen en programes de formació.\nBASE QUARTA. Requisits La beca s’adjudicarà per concurs entre les persones aspirants a elles.\nEls sol·licitants o les sol·licitants hauran de reunir els requisits següents:\n1. Tindre la nacionalitat d’un dels estats membres de la Unió Europea o d’un estat part en l’Acord sobre l’Espai Econòmic Europeu, o\ntindre la condició d’estranger resident a l’Estat Espanyol (es presentarà una còpia amb valor d’original del DNI o NIE)\n2. Posseir la titulació de Grau en Història o Humanitats (es presentarà una còpia amb valor d’original del certificat acadèmic). En el cas dels títols expedits a l’estranger, el sol·licitant haurà d’aportar la resolució de la convalidació, i no serà suficient el justificant d’haverla sol·licitat o que aquesta estiga en tràmit.\n3. Les titulacions requerides hauran d’estar expedides com a màxim en els cinc anys naturals anteriors a la data de finalització de la presentació de sol·licituds que fixe cada convocatòria.\n4. Tindre residència en algun municipi de la província de València (es presentarà certificat d’empadronament).\n5. Presentar una memòria, que no ha de superar els cinc folis, en la que es descriga el projecte d’investigació que es proposa. Han d’assenyalar-se els objectius, metodologia de treball, fonts primàries i secundàries, precedents en eixe tema d’estudi, àmbit territorial, repercussió social i tot allò que considere el sol·licitant.\n6. No haver gaudit de cap beca d’una duració superior als sis mesos concedida per aquesta corporació en els dos anys anteriors a cada convocatòria (es presentarà declaració jurada).\n7. No estar gaudint de cap altra beca o ajuda, com tampoc no desenvolupar una activitat regular incompatible durant el període de gaudi de la beca (es presentarà declaració jurada).\n8. Estar en possessió, com a mínim, del grau Mitjà de la Junta Qualificadora de Coneixements de Valencià o equivalent reconegut per aquesta (es presentarà una còpia amb valor d’original del certificat de la JQCV o de la convalidació).\nLa resta de mèrits es justificaran per mitjà de còpies amb valor d’original.\nLa presentació de la sol·licitud comportarà l’autorització perquè l’òrgan concedent obtinga de forma directa, a través de certificats telemàtics, les certificacions a emetre per l’Agència Estatal d’Administració Tributària i per la Tresoreria General de la Seguretat Social, acreditatius d’estar al corrent en el pagament de les seues obligacions. Quan per qualsevol circumstància el certificat anterior no siga positiu, es requerirà el/la sol·licitant perquè l’aporte, amb l’advertiment que, si així no ho fa, se’l tindrà per desistit de la seua petició i es procedirà al seu arxivament.\nBASE SISENA. Forma i termini de presentació de sol·licituds Les sol·licituds es presentaran preferentment en el Registre General de la Diputació de Valencia, carrer Serrans, núm. 2, de València, o per qualsevol de les formes previstes en la legislació vigent del Règim Jurídic de les Administracions Públiques i del Procediment Administratiu Comú.\nLes sol·licituds s’hauran d’acompanyar dels justificants dels requisits enumerats en la base quarta i els dels mèrits que s’hi al·leguen. Així mateix, es podran acompanyar, si el sol·licitant ho considera d’utilitat, d’un currículum vitae.\nÚnicament es valoraran els mèrits al·legats durant el termini de presentació d’instàncies, degudament referendats per la documentació que els servisca de suport. Si un mèrit no queda prou acreditat documentalment en el moment en què siga requerit, la seua puntuació es restarà de la total obtinguda inicialment, de manera que només els mèrits degudament acreditats podran formar part de la nota final obtinguda.\nEl model de sol·licitud, que inclourà les declaracions jurades, estarà disponible en la direcció https://www.sede.dival.es. El termini de presentació de sol·licituds serà de trenta dies naturals, comptadors a partir de l’endemà de la publicació en el Butlletí Oficial de la Província de l’extracte de la convocatoria.\nEtiquetas: beques d’investigació